Държавен вестник, бр. 1, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  1
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 493
ОТ 30 ДЕКЕМВРИ 2024 Г.
за одобряване на допълнителни разходи по 
бюджета на Министерството на енергетиката 
за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разхо­
ди в размер до 2 200 000 лв. по бюджета на 
Министерството на енергетиката за 2024 г. 
за финансова подкрепа на крайните битови 
клиенти на електрическа енергия, останали без 
електрозахранване в периода от 21 декември 
2024 г. – 31 декември 2024 г. включително. 
(2) Средствата по ал. 1 да се осигурят 
чрез преструктуриране на разходите и/или 
трансферите по централния бюджет за 2024 г.
Чл. 2. (1) Със сумата по чл. 1, ал. 1 да се 
увеличат разходите по бюджета на Министер­
ството на енергетиката за 2024 г. по „Политика 
в областта на устойчивото и конкурентоспособ­
но енергийно развитие“, бюджетна програма 
„Сигурност при енергоснабдяването и при 
управлението на РАО и ИЕЯС“.
(2) Със сумата по чл. 1, ал. 1 да се увели­
чат показателите по чл. 21, ал. 3 от Закона 
за държавния бюджет на Република България 
за 2024 г. 
(3) Икономията по показателите по ал. 2 
не може да се използва за поемането на нови 
ангажименти и нови задължения за разходи 
за други цели.
Чл. 3. (1) За извършване на плащанията 
по чл. 1, ал. 1 се използва сметка за чужди 
средства на Министерството на енергетиката.
(2) Преведените до 31 декември 2024 г. по 
сметката по ал. 1 суми се отразяват в изпъл­
нението на съответните разходни показатели 
по бюджета на Министерството на енергети­
ката за 2024 г.
Чл. 4. Министърът на енергетиката да из­
върши съответните промени по бюджета на 
Министерството на енергетиката за 2024 г. и 
да уведоми министъра на финансите.
Чл. 5. Министърът на финансите да из­
върши съответните промени по централния 
бюджет за 2024 г.
Чл. 6. Възлага на министъра на енергети­
ката и на министъра на финансите да утвърдят 
указания за изплащане на целевата финансова 
подкрепа по чл. 1.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на министъра на енергетиката и на 
министъра на финансите. 
§ 3. Постановлението влиза в сила от 
30 декември 2024 г.
Министър-председател: 
Димитър Главчев
Главен секретар на Министерския съвет: 
Габриела Козарева
8381
ПОСТАНОВЛЕНИЕ № 494
ОТ 30 ДЕКЕМВРИ 2024 Г.
за определяне на правила за прилагане на 
подхода „Водено от общностите местно раз­
витие“ за периода 2021 – 2027 г.
МИНИСТЕРСКИЯТ СЪВЕТ
П О С Т А Н О В И :
Г л а в а  п ъ р в а
ОБЩИ ПОЛОЖЕНИЯ
Раздел I
Цели и обхват
Чл. 1. С постановлението се определят 
правилата за прилагане на подхода „Водено 
от общностите местно развитие“ за периода 
2021 – 2027 г., наричан по-нататък „подхода 
ВОМР“, включващи:
1. условията и реда за финансиране на 
подхода ВОМР, включително за допълващото 
финансиране за изпълнение на стратегиите за 
ВОМР, изпълнявани от местни инициативни 
групи (МИГ);
2. създаване и функциониране на меха­
низъм за координация по прилагането на 
подхода ВОМР;
3. реда на подбор, оценка, изпълнение и 
мониторинг на стратегиите за ВОМР; 
4. реда за подбор на проектни предложения 
и предоставяне на безвъзмездна финансова 
помощ от Европейския земеделски фонд за 
развитие на селските райони (ЕЗФРСР) и Ев­
ропейския фонд за морско дело, рибарство и 
аквакултури (ЕФМДРА), оценка, изпълнение 
и мониторинг на проекти към стратегиите 
за ВОМР.
Чл. 2. (1) Прилагането на подхода ВОМР 
по ЕЗФРСР цели създаването на по-добри 
икономически, социални и екологични ус­